Diari Oficial de la Generalitat Valenciana


Sumari del DOGV 9732, del 24-11-2023 (2023/11551)

Extracte de la Resolució 14 de novembre 2023, de la Fundació Parc Científic Universitat de València, per la qual es convoquen ajudes del programa de suport a empreses innovadores «VLC Startup 2023».
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9732

Data del DOGV
:   24-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11356


Data del document
:   14-11-2023

Organisme emissor
:   Fundació Parc Científic de la Universitat de València

Tipus de document
:   Extracte

Descriptors 

:   * Universitat de València

Extracte de la Resolució 14 de novembre 2023, de la Fundació Parc Científic Universitat de València, per la qual es convoquen ajudes del programa de suport a empreses innovadores «VLC Startup 2023». [2023/11938]  
 BDNS (identif.): 728309.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/728309)  
  
Primer. Beneficiaris  
Tindran la consideració de beneficiaris qualsevol microempresa o PIME, amb forma societària, empresaris individuals, així com altres entitats d'àmbit empresarial, que complisca amb els següents requisits:  
- Que estiga legalment constituïda i amb una antiguitat màxima de cinc anys en la data límit de presentació de la sol·licitud de participació en aquesta convocatòria.  
- Amb seu social a la Comunitat Valenciana.  
- Que compte amb un projecte innovador i/o basat en el coneixement i/o la sostenibilitat.  
- No podran tindre la condició de beneficiari les persones o entitats en els qui concórrega alguna de les circumstàncies previstes en l'apartat 2 de l'article 13 de la Llei 38/2003, de 17 de novembre, general de subvencions (d'ara en avant, LGS).  
- Que no haja sigut beneficiària amb anterioritat en alguna de les convocatòries VLC START UP promogudes per l'FPCUV.  
  
Segon. Finalitat  
Promocionar i donar suport a la creació i consolidació d'empreses innovadores en l'entorn universitari, i enfortir així les relacions. universitat-empresa  
  
Tercer. Bases reguladores  
Resolució de la rectora de la Universitat de València, de 28 d'octubre de 2021, per la qual s'autoritza la Fundació Parc Científic de la Universitat de València a concedir subvencions i s'aproven les bases reguladores, publicada en la pàgina web del Parc Científic: https://pcuv.es/es/quienes-somos/portal-de-transparencia/informacion-economico-financiera/subvenciones-concedidas.  
  
Quart. Import  
L'import total de la convocatòria serà de cinquanta-huit mil euros (58.000 €), i inclourà els apartats de serveis, espais de treball, dotació econòmica, programes formatius i despeses de difusió, realització i execució del programa.  
Pel que respecta a la dotació econòmica individual, cada beneficiari podrà rebre, en funció de la modalitat que s'establisca.  
1. En la modalitat de planter: dotació econòmica de mil euros (1.000 €) per a cadascun dels quatre projectes seleccionats en aquesta modalitat.  
2. En la modalitat de laboratori: dotació econòmica de tres mil cinc-cents euros (3.500 €) per al projecte més ben valorat en aquesta modalitat, i dos mil euros (2.000 €) per al segon i tercer projecte més ben valorats, respectivament.  
3. En la modalitat de despatx: dotació econòmica de tres mil euros (3.000 €) per al projecte seleccionat en aquesta modalitat.  
  
Cinqué. Termini de presentació de sol·licituds  
Des de l'endemà de la publicació de l'extracte en el DOGV fins al 22 de gener de 2024 a les 14.00 hores.  
  
Paterna, 14 de novembre de 2023. El director del Parc Científic Universitat de València: Pedro Miguel Carrasco Sorlí,